โซเฟียแห่งปรัสเซีย

สมเด็จพระราชินีโซฟีแห่งกรีซ พระนามเดิม เจ้าหญิงโซเฟียแห่งปรัสเซีย () (โซเฟีย โดโรเธีย อุลริเคอ อลิซ; 14 มิถุนายน ค.ศ. 1870 - 13 มกราคม ค.ศ. 1932) ทรงเป็นสมเด็จพระราชินีแห่งเฮเลนส์

 เจ้าหญิงแห่งปรัสเซีย 
เจ้าหญิงโซเฟียประสูติในวันที่ 14 มิถุนายน ค.ศ. 1870 ณ เมืองพ็อทซ์ดัม ประเทศเยอรมนี เป็นพระธิดาในมกุฎราชกุมารฟรีดริชแห่งปรัสเซีย และ เจ้าหญิงวิกตอเรีย พระวรราชกุมารีแห่งสหราชอาณาจักร พระราชธิดาองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา เมื่อทรงพระเยาว์ พระองค์มีพระนามเรียกเล่นว่า "ซอสซี" (เป็นพระนามที่เลือกมาเพื่อให้เสียงคล้องจองกับ "มอสซี่" อันเป็นพระนามเรียกเล่นของเจ้าหญิงมาร์กาเรเท พระขนิษฐาองค์เล็ก) และเป็นพระธิดาองค์ที่เจ็ดและที่สามของเจ้าชายฟรีดริชและเจ้าหญิงวิกตอเรีย

นอกจากนี้แล้วยังเป็นพระขนิษฐาในสมเด็จพระจักรพรรดิวิลเฮล์มที่ 2 แห่งเยอรมนี เจ้าหญิงชาร์ล็อต เจ้าชายไฮน์ริค เจ้าชายวัลเดมาร์ ซึ่งสิ้นพระชนม์ขณะพระชนมายุ 11 พรรษา เมื่อเจ้าหญิงโซเฟียมีพระชนมายุ 8 พรรษา เจ้าหญิงวิกตอเรีย และเจ้าชายซิกิสมุนด์ ซึ่งสิ้นพระชนม์เมื่อเจ้าหญิงประสูติ และพระภคินีในเจ้าหญิงมาร์กาเรเท

พระองค์เป็นพระอัยยิกาในสมเด็จพระราชินีโซเฟียแห่งสเปน และสมเด็จพระราชาธิบดีคอนสแตนตินที่ 2 อดีตกษัตริย์แห่งกรีซ นอกจากนั้นเจ้าหญิงโซเฟียแห่งสเปน พระราชนัดดาของสมเด็จพระราชินีโซเฟียแห่งสเปน โดยเป็นพระธิดาองค์เล็กในเจ้าชายเฟลิเป เจ้าชายแห่งอัสตูเรียส และ เจ้าหญิงเลติเซีย พระชายา ทรงได้รับการขนานพระนามนี้เพื่อเป็นเกียรติแก่พระองค์

 อภิเษกสมรส 

เจ้าหญิงทรงอภิเษกสมรสเมื่อวันที่ 27 ตุลาคม ค.ศ. 1889 ณ กรุงเอเธนส์ กับมกุฎราชกุมารคอนสแตนตินแห่งกรีซ (เสวยราชสมบัติเป็นกษัตริย์แห่งกรีซ) พระราชโอรสในสมเด็จพระราชาธิบดีจอร์จที่ 1 แห่งกรีซ และ แกรนด์ดัชเชสโอลกา คอนสแตนตินอฟนาแห่งรัสเซีย โดยทั้งสองพระองค์เป็นพระญาติกันในชั้นที่สาม (third cousins) ผ่านทางเชื้อสายในสมเด็จพระจักรพรรดิพอลที่ 1 แห่งรัสเซีย และพระญาติชั้นที่สองในรุ่นที่สาม (second cousins once removed) ผ่านทางสมเด็จพระราชาธิบดีเฟรเดอริค วิลเลียมที่ 3 แห่งปรัสเซีย และมีพระโอรสธิดา 6 พระองค์ ดังนี้

 สมเด็จพระราชาธิบดีจอร์จที่ 2 แห่งกรีซ (19 มิถุนายน ค.ศ. 1890 - 1 เมษายน ค.ศ. 1947) 
 ทรงครองราชสมบัติครั้งแรกระหว่าง 27 กันยายน ค.ศ. 1922 - 24 มีนาคม ค.ศ. 1924 ซึ่งทรงถูกบังคับให้เสด็จออกนอกประเทศไป
 ทรงครองราชสมบัติครั้งที่สองระหว่าง 3 พฤศจิกายน ค.ศ. 1935 - 23 เมษายน ค.ศ. 1945 โดยทรงถูกบังคับให้เสด็จออกนอกประเทศหลังจากการบุกรุกของนาซีเยอรมัน 
 ทรงกลับมาครองราชสมบัติอีกครั้งระหว่าง 28 กันยายน ค.ศ. 1946 - 1 เมษายน ค.ศ. 1947
 ทรงอภิเษกสมรสเมื่อวันที่ 27 กุมภาพันธ์ ค.ศ. 1921 ณ กรุงเอเธนส์ แต่ได้ทรงหย่าร้างในวันที่ 6 กรกฎาคม ค.ศ. 1935 กับ เจ้าหญิงเอลิซาเบธ ชาร์ล็อต โยเซฟีน อเล็กซานดรา วิกตอเรียแห่งโรมาเนีย (11 ตุลาคม ค.ศ. 1894 - 15 พฤศจิกายน ค.ศ. 1956)
 สมเด็จพระราชาธิบดีอเล็กซานเดอร์ที่ 1 แห่งกรีซ (1 สิงหาคม ค.ศ. 1893 - 20 ตุลาคม ค.ศ. 1920)
 ทรงครองราชสมบัติระหว่าง 11 มิถุนายน ค.ศ. 1917 - 25 ตุลาคม ค.ศ. 1920
 ทรงอภิเษกสมรสเมื่อวันที่ 4 พฤศจิกายน ค.ศ. 1919 ณ กรุงเอเธนส์ กับ แอสปาเซีย มานอส (4 กันยายน ค.ศ. 1916 - 7 สิงหาคม ค.ศ. 1972)
 สมเด็จเจ้าฟ้าหญิงเฮเลนแห่งกรีซและเดนมาร์ก (2 พฤษภาคม ค.ศ. 1896 - 28 พฤศจิกายน ค.ศ. 1882) 
 ทรงอภิเษกสมรสเมื่อวันที่ 10 มีนาคม ค.ศ. 1921 ณ กรุงเอเธนส์ แต่ทรงหย่าร่างเมื่อวันที่ 21 มิถุนายน ค.ศ. 1928 กับ สมเด็จพระราชาธิบดีคาโรลที่ 2 แห่งโรมาเนีย
 เป็นพระชนนีในสมเด็จพระราชาธิบดีไมเคิลที่ 1 แห่งโรมาเนีย
 สมเด็จพระราชาธิบดีพอลที่ 1 แห่งกรีซ (14 ธันวาคม ค.ศ. 1901 - 6 มีนาคม ค.ศ. 1964) 
 ทรงครองราชสมบัติระหว่าง 1 เมษายน ค.ศ. 1947 - 6 มีนาคม ค.ศ. 1964
 ทรงอภิเษกสมรสเมื่อวันที่ 9 มกราคม ค.ศ.  1938 ณ กรุงเอเธนส์ กับ เจ้าหญิงฟรีเดริเค หลุยส์ ไธรา วิคตอเรีย มาร์กาเรเท โซฟี โอลกา เซซิลี อิซาเบลล์ คริสตาแห่งฮาโนเวอร์ (18 สิงหาคม ค.ศ. 1917 - 6 กุมภาพันธ์ ค.ศ. 1981) 
 พระชนกในสมเด็จพระราชินีโซเฟียแห่งสเปน และ สมเด็จพระราชาธิบดีคอนสแตนตินที่ 2 แห่งกรีซ
 สมเด็จเจ้าฟ้าหญิงไอรีนแห่งกรีซและเดนมาร์ก (13 กุมภาพันธ์ ค.ศ. 1905 - 14 เมษายน ค.ศ. 1974) 
 ทรงอภิเษกสมรสในวันที่ 1 กรกฎาคม ค.ศ. 1939 ณ เมืองฟลอเรนซ์ ประเทศอิตาลี กับ เจ้าชายไอโมเน โรแบร์โต มาร์เกริตา จูเซปเป โตริโนแห่งซาวอย ดยุคที่ 4 แห่งออสตา  (9 มีนาคม ค.ศ. 1899 - 29 มกราคม ค.ศ. 1948) มีพระโอรส 1 พระองค์
 สมเด็จเจ้าฟ้าหญิงแคทเธอรีนแห่งกรีซและเดนมาร์ก (4 พฤษภาคม ค.ศ. 1913 - 2 ตุลาคม ค.ศ. 2007) 
 ทรงสละพระอิสริยยศเจ้าฟ้าหญิงแห่งกรีซและเดนมาร์ก เมื่อวันที่ 25 สิงหาคม ค.ศ. 1947
 ทรงได้รับพระราชทานพระบรมราชานุญาตให้ดำรงพระอิสริยยศเป็น เลดี้ แคทเธอรีน แบรนด์แรม อันมีศักดิ์ศรีเทียบเท่าบุตรีของดยุคในประเทศอังกฤษ จากสมเด็จพระเจ้าจอร์จที่ 6  เมื่อวันที่ 9 กันยายน ค.ศ. 1947
 ทรงอภิเษกสมรสเมื่อวันที่ [[21 เมษายน ค.ศ. 1947 ณ กรุงเอเธนส์ ประเทศกรีซ กับ ริชาร์ด แคมเบลล์ แอนดรูว์ แบรนด์แรม (เกิด 5 สิงหาคม ค.ศ. 1911 ถึงแก่กรรม 28 มีนาคม ค.ศ. 1994) มีพระโอรส 1 พระองค์
 เป็นพระราชปนัดดาหญิงที่ทรงพระชนม์ชีพพระองค์สุดท้ายและยืนยาวที่สุดในสมเด็จพระบรมราชินีนาถวิกตอเรีย (94 พรรษา 4 เดือน 28 วัน)

ในปี ค.ศ. 1916 ขณะที่สมเด็จพระราชาธิบดีและสมเด็จพระราชินีประทับอยู่ที่พระตำหนักในเมืองตาตอย ก็ได้เกิดเพลิงไหม้อันน่าฉงนขึ้น ซึ่งเผาทำลายพระตำหนักหลักและผืนป่าไปจำนวนมาก พระราชินีทรงฉวยเจ้าหญิงแคทเธอรีน พระธิดาองค์เล็กไว้ในอ้อมพระกรและทรงวิ่งไปในระยะหนึ่งไมล์ครึ่ง เพลิงไหม้โหมกระหน่ำอยู่ราว 48 ชั่วโมงและสงสัยกันว่าน่าจะเป็นฝีมือของพวกลอบวางเพลิง

 การลี้ภัยของพระราชสวามี 

เมื่อวันที่ 11 มิถุนายน ค.ศ. 1917 สมเด็จพระราชินีโดยเสด็จออกนอกประเทศไปกับพระราชสวามี (ซึ่งได้ทรงสละราชสมบัติเพราะการถูกกล่าวหาว่าฝักใฝ่ฝ่ายเยอรมัน) และเสด็จลี้ภัยไปอยู่ยังประเทศสวิตเซอร์แลนด์ แต่ไม่นานก็เสด็จกลับประเทศกรีซเมื่อทรงทราบว่ากษัตริย์อเล็กซานเดอร์ พระราชโอรสองค์ที่สองสวรรคตจากการถูกลิงทรงเลี้ยงกัด พระราชสวามีของพระองค์ทรงถูกบังคับให้สละราชบัติเป็นครั้งที่สองหลังจากแพ้สงครามกับประเทศตุรกีในปี ค.ศ. 1922 และเสด็จสวรรคตภายหลังจากนั้นไม่นานในปีต่อมา

 ความภักดีในช่วงสงครามโลกครั้งที่ 1 

ในช่วงสงครามโลกครั้งที่ 1 ชาวกรีกได้เข้าใจในสมเด็จพระราชินีโซเฟียอย่างผิดๆ ว่าทรงสนับสนุนฝ่ายเยอรมันเนื่องจากเห็นว่ามีพระเชษฐาธิราชเป็นถึงสมเด็จพระจักรพรรดิแห่งเยอรมนี แต่หาเป็นเช่นนั้นไม่เพราะพระองค์ทรงสนับสนุนฝ่ายอังกฤษอย่างสมัครรักใคร่เหมือนอย่างพระราชชนนี

 การสวรรคต 

ในปลายพระชนม์ชีพ ได้มีการตรวจวินิจฉัยพบว่าสมเด็จพระราชินีโซเฟียประชวรด้วยพระโรคมะเร็งและได้สวรรคตเมื่อวันที่ 13 มกราคม ค.ศ. 1932 ณ เมืองแฟรงค์เฟิร์ต ประเทศเยอรมนี

 พระอิสริยยศ 

 14 มิถุนายน ค.ศ. 1870  - 27 ตุลาคม ค.ศ. 1889: เฮอร์รอยัลไฮนิส เจ้าหญิงโซเฟียแห่งปรัสเซีย (Her Royal Highness Princess Sophia of Prussia)
 27 ตุลาคม ค.ศ. 1889 - 18 มีนาคม ค.ศ. 1913: เฮอร์รอยัลไฮนิส เจ้าหญิงมกุฎราชกุมารีแห่งกรีซ (Her Royal Highness The Crown Princess of Greece)
 18 มีนาคม ค.ศ. 1913 - 27 กันยายน ค.ศ. 1922: สมเด็จพระราชินีแห่งกรีซ (Her Majesty The Queen of Greece) 
 27 กันยายน ค.ศ. 1922 - 13 มกราคม ค.ศ. 1932: สมเด็จพระราชินีโซเฟีย พระบรมราชชนนีพันปีหลวง (Her Majesty Dowager Queen Sophia)

 ราชตระกูล 
+พระราชตระกูลในสามรุ่นของเจ้าหญิงโซเฟียแห่งปรัสเซีย โซเฟียแห่งปรัสเซีย พระชนก:ฟรีดริชที่ 3 จักรพรรดิแห่งเยอรมนี พระอัยกาฝ่ายพระชนก:วิลเฮล์มที่ 1 จักรพรรดิแห่งเยอรมนี พระปัยกาฝ่ายพระชนก:ฟรีดริช วิลเฮล์มที่ 3 แห่งปรัสเซีย พระปัยยิกาฝ่ายพระชนก:หลุยส์แห่งเม็คเล็นบูร์ก-สเตรลิตซ์ พระอัยยิกาฝ่ายพระชนก: ออกัสตาแห่งแซ็กซ์-ไวมาร์และไอเซนัค พระปัยกาฝ่ายพระชนก:คาร์ล ฟรีดริช แกรนด์ดยุคแห่งแซ็กซ์-ไวมาร์ พระปัยยิกาฝ่ายพระชนก:มาเรีย ปาฟลอฟนาแห่งรัสเซีย พระชนนี:วิกตอเรีย พระวรราชกุมารี พระอัยกาฝ่ายพระชนนี:อัลเบิร์ตแห่งแซ็กซ์-โคบูร์กและก็อตธา พระปัยกาฝ่ายพระชนนี:แอร์นส์ที่ 1 ดยุคแห่งแซ็กซ์-โคบูร์กและก็อตธา พระปัยยิกาฝ่ายพระชนนี:หลุยส์แห่งแซ็กซ์-ก็อตธา-อัลเท็นบูร์ก พระอัยยิกาฝ่ายพระชนนี:วิกตอเรียแห่งสหราชอาณาจักร พระปัยกาฝ่ายพระชนนี:เอ็ดเวิร์ด ออกัสตัส ดยุคแห่งเคนต์ พระปัยยิกาฝ่ายพระชนนี:วิกตอเรียแห่งแซ็กซ์-โคบูร์ก-ซาลเฟลด์

 อ้างอิง 

 Eilers, Marlene A., Queen Victoria’s Descendants, Rosvall Royal Books, Falköping, 1997, 2nd Edition.

ซ
หมวดหมู่:เสียชีวิตจากมะเร็ง
หมวดหมู่:สมเด็จพระราชชนนีพันปีหลวง
หมวดหมู่:พระราชบุตรในจักรพรรดิฟรีดริชที่ 3 แห่งเยอรมนี
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระเจ้ากอนสตันดีโนสที่ 1 แห่งกรีซ